Ribe Stifts Adresseaviser, 1834-03-25
Udenlandske Efterretninger Frankerig. Endnu stedse ere Pariserbladene opfyldte af de Taler, som i de Deputeredes Kammer ere holdte for og imod Lovforslaget om politiske Foreninger. Ministeren Guizots Forredrag i denne Anledning anseer Journal des Debats for een af de mesterligste parlamentariske Taler, der nogensinde er bleven holdt, og selv Oppositionsbladene lade dets oratoriske Fuldkommenheder, dets Sammenhæng, Klarhed, og Rolighed vederfares Ret. Efter ham talede Hr. Berryer og Lamartine imod, Viennet og Remusat for Loven. Den almindelige Discussion varede i hele fem Dage, og den dynastiske Opposition, som i Begyndelsen afholdt sig aldeles fra Debatterne, reiste sig d. 13de og 14de med Kraft imod Forslaget og havde i Bignon, Meril hou og Sade Ordførere, hvis Angreb ikke gave de antidynastiske Medlemmers Meget efter. Den specielle Raadslagning om hver enkelt Artikel i Forslaget blev udsat til den 17de. Hr. Beranger vilde da foreslaae en Forandring, hvorved Ret til at sammentræde i Foreninger skulde indrømmes, men med følgende Jndskrænkninger: "Enhver Forening skal angive for Auctoriteterne sit Øiemed og meddele sine Statuter, Mairen paa det Sted, hvor Foreningen bestaaer, er bemyndiget til at overvære dens Forsamlinger, enten i egen Person eller ved en dertil befuldmægtiget Vicarius; Regjeringen har Ret til at opløse enhver Forening, der forekommer den farlig, naar den i den første, efter Opløsningen følgende, Kammer forsamling aflægger Regnskab for denne Fremfærd. Skjønt nu Oppositionsbloden ansee dette Amendement for en ikkun svag Dæmning imod den ministerielle Vilkaarlighed, saa synes de dog, i Mangel af noget Bedre, at ville være tilfredse dermed, og flere af dem indeholde stærke Opfordringer til at træde fremfor det. Derimod lod det, som om Ministeriet slet Jntet vilde give efter af det oprindelige Forslag, og de ministerielle Deputerede holdt d. 15de en Forsamling hos Hr. Ganneron, hvori de eendrægtelig skulle have besluttet, slet ingen Forandringer at antage. Amendementets Skjebne vilde, troede man, være afhængig af Hr. Dupins Forhold: tog han ingen Deel i Debatterne, ventede man sikkert dets Forkastelse; reiste han sig derimod for det, haabede man dets Antagelse, og i denne forhaabede Antagelse saa Oppositionsbladene Ministrenes Banesaar. Det er derfor ikke forunderligt, at man med stor Spænding saae Debatterne imøde. Journal des Debats meddeler Beretning om en Forsamling, som den republikanske Jura=Forening har holdt d. 9de ved Arbois under aaben Himmel, og hvortil en stor Mængde Mennesker ogsaa fra Doubs- og Cote d'Or-Departementerne havde indfundet sig. J denne Forsamling blev det besluttet at protestere imod enhver Lov, som maatte gjøre Jndgreb i den Ret at stifte Foreninger, og, selv om en saadan Lov skulde udkomme, dog vedblive at samle sig paa sædvanlig Maade. Journal des Debats anseer dette for, under nærværende Omstændigheder, at være af stor Betydenhed. - Efter Temps har Krigsministeren givet efter for Budgetcommissionens vedholdende Fordring og samtykket i at formindske den active Hærs Styrke med 50,000 Md. En kongelig Ordonnants, hvorved en saadan Reduction anordnes, skal allerede være undertegnet.